
Tisztelt Képviselő-testület!
A rászorultak védelmét, létbiztonságát szolgáló szociális háló jelentősége a társadalmi gazdasági változások hatására településünkön is jelentősen felértékelődött az elmúlt években. 
Egyre nagyobb számban és körben jelentkezik az alacsony jövedelem okozta gondok mellett az életvezetési, gyermeknevelési problémával küzdő személyek és családok, a magatartási problémával küzdő gyermekek, a krízishelyzetbe kerülők, az idős, egészségügyi problémával küzdő személyek száma.

Ezen negatív folyamatokat felismerve a Képviselő-testület minden lehetséges eszközzel igyekszik segítséget nyújtani az arra rászorulóknak, döntései során az ellátottak érdekeit figyelembe venni.

Az elmúlt évben a Képviselő-testület szinte valamennyi ülésén foglalkozott szociális területet érintő napirenddel, melyek közül a legfontosabbak az alábbi döntések voltak:

1. A 2015. március 1. napjától megszűnő szociális ellátások (méltányossági közgyógyellátás, méltányos ápolási díj, a lakásfenntartási támogatás, az adósságkezelési támogatás, önkormányzati segély) helyébe lépő települési támogatás rendszerét úgy próbálta a Képviselő-testület kialakítani, hogy egyetlen rászoruló se maradjon segítség nélkül. Ennek érdekében a települési támogatásról szóló önkormányzati rendeletet az Egészségügyi, Foglalkoztatási és Szociális Bizottság több ízben vizsgálta felül és tett javaslatot a valós igényekhez igazodó módosításra. 
2. A 2016. január 1-jétől hatályba lépő, a családsegítés és gyermekjóléti szolgáltatást érintő változások alapjaiban rengették meg a jól működő intézményünket. 
A változások kapcsán előírt létszámhatárok és az ebből következő szervezeti lehetőségek ellenére a Képviselő-testület megtartotta önálló intézményét, amely ugyan finanszírozási szempontból nem a legkedvezőbb lehetőség volt, de szakmai szempontból – most már határozottan állíthatjuk – a legjobb döntés volt. 
3. A Képviselő-testület a 166/2015.(IX.30.) határozatban feladatul tűzte ki a Református Egyházközség által ellátandó házi segítségnyújtás beindítását, melynek érdekében több alkalommal folytattunk egyeztetést, de a jogszabályi rendelkezések, a szervezeti és finanszírozási akadályok miatt a feladatellátást más formában oldottuk meg.

A szociális alapszolgáltatások közül a házi segítségnyújtás, a szociális étkeztetés, az idősek nappali ellátása 2016. január 1. napjától a Szolnoki Kistérség Többcélú Társulása feladatellátásába került. A döntés meghozatala során a Képviselő-testület martfűi telephely létrehozását kezdeményezte annak érdekében, hogy az eddig megszokott ügyintézés és ellátás színvonala megmaradjon. 
4. Több éve kiemelt feladatként kezeli a Képviselő-testület a bentlakásos idősek otthona létrehozását a településen, melyhez a jogi környezet nem a legalkalmasabb, de talán a TOP pályázat segítségével az első lépések már a jövő év elején megtehetőek. 

Természetesen a végső cél eléréséhez a Képviselő-testületnek nem kevés saját forrást is biztosítania kell majd. 

5. A szociális ellátórendszer megfelelő működése érdekében a Képviselő-testület „időstérkép” elkészítését határozta el annak érdekében, hogy a segítség azon rászorulókhoz is eljusson, akik önmaguk nem kérik ezt, de arra szükségük lenne. 

Az „időstérkép” elkészítését az Egészségügyi, Foglalkoztatási és Szociális Bizottság vállalta Martfű Város Önkormányzata Gyermekjóléti és Szociális Szolgáltató Központja, az önkormányzati képviselők és a civil szervezetek közreműködésével. 
6. A városban működő civil szervezetek szociális területen végzett munkáját a Képviselő-testület kiemelt támogatással, a jó együttműködést minden eszközzel igyekszik segíteni. 

Áldozatos munkájukért ezúton is köszönetünket fejezzük ki. 

A teljesség igénye nélkül említett döntések ismertetése után a beszámoló további részében a 

· Martfű Város Önkormányzata Gyermekjóléti és Szociális Szolgáltató Központja,

· Szolnoki Kistérség Többcélú Társulása Gyermekjóléti és Szociális Szolgáltató Központja,

· a Szolnoki Kistérség Többcélú Társulása Szociális Szolgáltató Besenyszögi Központja,

· Martfűi Polgármesteri Hivatal, 

· Martfű városban működő Civil Szervezetek,

2015. évi statisztikai adatokat tartalmazó tevékenységükről adnak számot. 








Dr. Despotov Svetozar





Egészségügyi, Foglalkoztatási és Szociális 




Bizottság elnöke

Az ember hivatása, hogy megismerje az igazságot, szeresse a szépet, kívánja a jót, és cselekedje a legjobbat.
(Ludwig van Beethoven)
Martfű Város Önkormányzata 

Gyermekjóléti és Szociális Szolgáltató Központ

Szociális alapszolgáltatások

Beszámoló

a 2015. évi tevékenységről

2013. január 1-étől intézményünk önkormányzati fenntartásban – Martfű Város Önkormányzata Gyermekjóléti és Szociális Szolgáltató Központ néven működött, annak keretein belül látott el valamennyi kötelező szociális alapszolgáltatást. 

Szolgáltatásainak célja, a szolgáltatásokat igénybe vevő, ellátásra, gondozásra szoruló ember szükségleteihez igazodó segítségnyújtás biztosítása, amelynek mértékét és módját mindenkor a segítségre szoruló ember aktuális – szükségletei, egészségi, szociális és pszichés – állapota alapján határozzuk meg úgy, hogy az egyén individuális szabadsága a lehető legteljesebb mértékben érvényre jusson.

2015-ben a szociális alapszolgáltatások körét négy szolgáltatás alkotta. Közülük térítésmentesen volt igénybe vehető a családsegítés és az idősek nappali ellátása, térítés ellenében az étkeztetés és a házi segítségnyújtás. A térítésköteles szolgáltatások esetében rászorultság esetén, méltányosságból csökkentett térítési díj, illetve térítésmentes igénybevétel is megállapításra került.

Valamennyi szolgáltatás igénybevételének az alapja az ellátott és a szolgáltató intézmény közötti együttműködést feltételező megállapodás.

A szociális szolgáltatások biztosítása történhet ez ellátott otthonában, és/vagy az ellátó intézmény helyiségeiben. A gondozás biztosítása minden esetben figyelembe veszi az ellátott szükségleteit, érdekeit és a feladatellátás lehetőségeit.

Az ápolást nyújtó feladatkörben jelen van: a mobilizálás, a személyes higiéné és a közvetlen környezeti higiéné fenntartása, bevásárlás, gyógyszer kiváltása, étkezés segítése, hivatalos ügyek intézésében való közreműködés.

Valamennyi feladatkörben megjelenik a mentális gondozás, a lelki higiéné megőrzése, támogatása. Fontos feladatunk a más intézmény, szervezet által nyújtott szolgáltatásokhoz való hozzáférés biztosítása, segítése.
Az intézmény székhelye: 

Martfű, Szent István tér 1.
Telefon: 56/450-222

A székhelyen elérhető szociális alapszolgáltatás: családsegítés 
Telephelye:

Martfű, Mártírok útja 4.
Telefon: 56/580-512

Elérhető szociális alapszolgáltatások: szociális étkeztetés, házi segítségnyújtás, idősek nappali ellátása (idősek klubja)
Tárgyi feltételek

Az infrastruktúrát tekintve valamennyi szolgáltatás az alapvető eszközökkel, berendezésekkel felszerelt. Számítástechnikai fejlesztésre a 2015. évben került sor. Az idősek ellátáshoz kapcsolódó szolgáltatásban törekedtünk a szakemberek munkavégzéséhez valamennyi eszköz biztosítására. Megvásárlásra kerültek az öltözőszekrények, tartalék kerékpár beszerzésére is sor került. Valamennyi gondozónő kapott részben eszköz felajánlásból, részben pénz felajánlásból, intézményi vásárlással vérnyomásmérőt, vércukorszint mérőt teljes kiegészítő készlettel.

Az épületrész állaga folyamatos karbantartást igényelt az év folyamán, komoly meghibásodás a szennyvízelvezető rendszerben állt elő, valamint folyamatos figyelmet kellett fordítani a rágcsálók irtására is.

Személyi feltételek

A személyi feltételek konkrét meghatározása az adott szolgáltatásnál kerül bemutatásra, de általánosságban elmondható, hogy szolgáltatásaink minimum létszámmal működnek. A szociális terület feladatellátásának folyamatos átszervezésével, esetleges új feladatok megjelenésével egyenlőre nem látható mennyire elégséges a biztosított létszám. Viszont a társadalmi és gazdasági, valamint ennek következményeként a családokban bekövetkező változások előrevetítik, hogy folyamatosan felül kell vizsgálni a szolgáltatások helyzetét, az ellátást biztosítók számát valamennyi területen.
A megnövekedett intézményi (elsősorban pénzügyi) adminisztráció miatt a családsegítésben tevékenykedő szociális asszisztens feladatköre kivonásra került (csak a gyakorlatban) a szakmai tevékenységből, hiánya egyértelműen mérhető, feladatellátásunkat nehezíti. Ennek kivédésére szükség lenne egy pénzügyi végzettségű személy felvételére, aki átvállalná a pénzügyi- adminisztratív feladatokat, így a szociális feladatellátás kicsit megerősödne. Gyakorlatilag úgy tudunk megfelelni az elvárásoknak, hogy valamennyi szakember (a vezetők is) területi tevékenységet is végez, ügyfélfogadást tart, illetve konkrét gondozást folytat.

Fontos szolgáltatásunk volt a 2015. évben a pszichológiai tanácsadás biztosítása, amit ugyan elsődlegesen a gyermekjóléti szolgáltatáshoz kapcsolódva vettek igénybe, de több alkalommal megjelent az igény a felnőtt, egyedül élők körében. Számukra biztosított volt ez a szolgáltatás is. Valószínű több igény is jelentkezett volna, de elsődlegessé tettük a gyermekek és a gyermekes családok számára, az alacsony óraszám miatt. Közhírelése is elsősorban a gyermekes családok felé történt meg az intézményeken keresztül.
A szociális feladatellátáshoz tartozó tevékenységünk a szociális étkeztetés és a házi segítségnyújtás igénybevételéhez kapcsolódó számfejtési és számlázási feladatok.
Étkeztetés

Az intézmény szociális alapszolgáltatás keretében legalább napi egyszeri meleg étkeztetést biztosít azon személyek részére, akik szociálisan rászorultak, és akik önmaguk, illetve eltartottaik részére tartósan vagy átmeneti jelleggel nem képesek biztosítani azt, és a helyi önkormányzati rendeletben szabályozottak alapján rászorulónak tekinthetők.

Az igénybevétel feltételei:
(1) Étkeztetés keretében annak a szociálisan rászorult személynek a legalább napi egyszeri meleg étkeztetéséről kell gondoskodni, aki 

a)
a 65 életévét betöltötte, vagy


b)
korhatárra való tekintet nélkül

ba)
akinek egészségi állapota átmenetileg vagy tartósan megromlott, vagy

bb)
fogyatékossággal élő, vagy

bc)
pszichiátriai betegségben szenvedő, vagy

bd)
szenvedélybetegségben szenvedő, vagy

be)
hajléktalan személy
feltéve, ha azt önmaga, illetve eltartottjai részére tartósan, vagy átmeneti jelleggel nem képes biztosítani és havi jövedelme nem haladja meg az öregségi nyugdíj mindenkori legkisebb összegének 300%-át. (85.500,- Ft)
(2)
Szociálisan rászorulónak kell tekinteni azt az (1) bekezdésben meghatározott feltétel egyikének sem megfelelő személyt is, akinek havi jövedelme nem haladja meg az öregségi nyugdíj mindenkori legkisebb összegének 100%-át. (28.500,- Ft)

(3)
A szociális étkeztetésre jövedelmi viszonyaitól függetlenül jogosult az a személy is, akinek tartására köteles és képes hozzátartozója nincs, vagy tartási kötelezettségét nem teljesíti és krízishelyzete alapján étkezését önmaga más módon – a krízishelyzet fennállásáig - nem képes megoldani.

Az étkeztetés formája, módja:

· napi egyszeri meleg étkezés házhoz szállítással

· napi egyszeri meleg étkezés (a jogosult által történő elvitellel)

Az ellátás önkéntesen, saját kezdeményezésre vehető igénybe. Az ellátást kezdeményezheti még a háziorvos és a lakókörnyezetből bárki, aki ellátatlan, idős vagy szociálisan rászorult embert észlel.

Településünkön a napi egyszeri meleg ebéd a hét minden napjára igényelhető volt. 

A szociális étkeztetés iránti kérelem fogadása a Mártírok útja 4. szám alatti telephelyen történt.

A szociális étkeztetés személyi feltételei:
· 1 fő szociális segítő - főállásban foglalkoztatott - szociális asszisztensi végzettséggel rendelkező személy.
Az ebéd házhoz történő szállítását az év elején, napi 2 órában foglalkoztatottan 4 fő végezte, majd az igénybevételi létszám jelentős csökkenésével, azt követően napi 2 órában foglalkoztatottan 2 fő végezte, kerékpáros kiszállítással.
A szolgáltatás igénybe vételi adatai:
Az év végi zárás szerint 95 személy vette igénybe - elmúlt évben, 2014.-ben 185 fővel zártuk a december hónapot- változó igénybe vétel mellett az étkeztetés szolgáltatását. A tárgyév folyamán ellátásba vettek száma: 38 fő, az ellátásból kikerültek száma: 128 fő volt.
A 95 főből 77 fő elvitellel, 18 részére lakásra történő kiszállítással biztosítottuk a szolgáltatást.
Az étkezés igénybevételének kor és nem szerinti megoszlása:
	Életkor
	Férfi (fő)
	Nő (fő)
	Összesen

	
	elvitellel
	kiszállítással
	elvitellel
	kiszállítással
	

	18-39 éves
	8
	-
	16
	-
	24

	40-59 éves
	16
	3
	26
	1
	46

	60-64 éves
	4
	1
	2
	1
	8

	65-69 éves
	-
	-
	2
	1
	3

	70-74 éves
	-
	2
	1
	2
	5

	75-79 éves
	-
	-
	1
	3
	4

	80-89 éves
	-
	-
	-
	4
	4

	90 év feletti
	-
	-
	1
	-
	1

	Összesen:
	28
	6
	49
	12
	95


Étkeztetés keretén belül az igénybe vett adagszámok alakulása 2015. évben
	2015.


	adag/hónap


	
	elvitel
	kiszállítás
	összesen

	Január
	3273
	1143
	4416

	Február
	2895
	1072
	3967

	Március
	3184
	1197
	4381

	Április
	1982
	405
	2387

	Május
	2088
	433
	2521

	Június
	2078
	427
	2505

	Július
	2102
	436
	2538

	Augusztus
	2057
	435
	2492

	Szeptember
	1911
	442
	2353

	Október
	2080
	439
	2519

	November
	1960
	427
	2387

	December
	1990
	460
	2450

	összesen
	27600
	7316
	34916


(Viszonyítás okán: 2014-ben az éves zárás szerint az igénybe vett adagszám 52113 adag volt)

Az igénybe vevők közül térítési díj fizetési kötelezettsége volt 83 főnek.
Az ellátásért térítési díj fizetési kötelezettsége nem volt 12 főnek.
Martfű Város Önkormányzata Képviselő-testületének Egészségügyi, Foglalkoztatási és Szociális Bizottsága hatáskörébe rendelt a méltányossági kedvezmények megállapítása.
Bizottsági döntés alapján 17 fő számára került sor kedvezmény megállapítására.
A szociális étkeztetés térítési díjának megfizetésében a fizetési morál átlagosnak mondható. Az étkeztetést igénybe vevők közül az idős kora, betegsége okán étkeztetettek törekednek a térítési díj rendszeres befizetésére. A problémák elsősorban a szociális alapon igénylők között jelentkezik (legnagyobb számban a közfoglalkoztatottak, illetve Foglalkoztatást Helyettesítő Támogatásban részesülők körében.).
A kintlévőség kezelése során rendszeresen felszólítottuk, megszólítottuk a nemfizetőket írásban és személyesen is. Több esetben az önkormányzattal közösen kerestünk megoldás a nehéz anyagi helyzetben lévőknek, kértünk önkormányzati támogatást, intéztünk számukra egyéb támogatásokat (pl. lakhatási támogatást, eseti támogatást), amivel könnyebbé tehetjük anyagi helyzetüket és elősegíthetjük a térítési díj megfizetését is. Sajnos sokszor nincs párhuzamban a nehéz anyagi helyzet és a teljesítés elmaradása. 
2015-ben részletfizetési kedvezményt kért (visszamenőleges tartozásra): 7 fő, ebből rendszeresen teljesít 4 fő. Elhunyt 3 fő, elköltözött (és nem követhető) 6 fő.

Több esetben javasoltunk és biztosítottunk részletfizetési kedvezményt a megállapodásra készek körében. Többsége a vállalt részletek befizetését teljesíti is. A nagyobb összegű tartózók felé - teljes együttműködés hiánya okán, többszöri megkeresést követően – a szükséges jogi lépésekre idén került sor (3 fő esetében, 360.888 Ft összegű tartozásra fizetési meghagyás kibocsátása)
A beszámoló készítésének ideje alatt a szociális étkeztetéshez kapcsolódó kintlévőség összege: 856.447 Ft.
Házi segítségnyújtás
A házi segítségnyújtás olyan gondozási forma, amely az ellátást igénybe vevő önálló életvitelének fenntartását – szükségleteinek megfelelően – lakásán, lakókörnyezetében biztosítja.

A házi segítségnyújtást a megállapított napi gondozási szükségletnek megfelelő időtartamban, de legfeljebb napi 4 órában kell nyújtani.
A házi segítségnyújtás keretében biztosítani kell
· az alapvető gondozási, ápolási feladatok elvégzését,

· az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést,

· a veszélyhelyzetek kialakulásának megelőzésében, illetve azok elhárításában való segítségnyújtást.
A gondozó feladatai ellátása során segítséget nyújt ahhoz, hogy az ellátást igénybe vevő fizikai, mentális, szociális szükséglete

· saját környezetében,

· életkorának, élethelyzetének és egészségi állapotának megfelelően,

· meglévő képességeinek fenntartásával, felhasználásával, fejlesztésével biztosított legyen.

A házi segítségnyújtás keretébe tartozó gondozási tevékenység különösen
· az ellátást igénybe vevővel segítő kapcsolat kialakítása és fenntartása,

· az orvos előírása szerinti alapvető gondozási, ápolási feladatok ellátása,

· közreműködés a személyi és lakókörnyezeti higiéné megtartásában,

· közreműködés az ellátást igénybe vevő háztartásának vitelében,

· segítségnyújtás az ellátást igénybe vevőnek a környezetével való kapcsolattartásában,

· segítségnyújtás az ellátást igénybe vevőt érintő veszélyhelyzet kialakulásának megelőzésében, a kialakult veszélyhelyzet elhárításában,

· részvétel az egyéni és csoportos szabadidős, foglalkoztató és rehabilitációs programok szervezésében,

· az ellátást igénybe vevő segítése a számukra szükséges szociális ellátásokhoz való hozzájutásban,

· az előgondozást végző személlyel való együttműködés,

· szükség esetén a bentlakásos szociális intézménybe történő beköltözés segítése.

2015-ben a szolgáltatás térítésköteles volt.

A házi segítségnyújtás személyi feltételei:

· 5 fő szociális gondozó - főállásban foglalkoztatott, szociális ápoló, gondozó végzettséggel rendelkező személy (egy főnek folyamatban)

A szolgáltatás telephelye Mártírok útja 4.
A házi segítségnyújtás adta lehetőségeket elsősorban az idősebb korosztály, az egyedül élők vagy egészségi okok miatt rászorulók veszik igénybe. A feladatellátás során tapasztalható, hogy az idős, egyedül élő, családjától távol élők ellátása esetén a hozzátartozók szerepét is a házi gondozók töltik be.
Az ellátást, decemberi zárás szerint, 2015. évben 31 fő vette igénybe - előző évben, decemberi zárás szerint 29 fő -.
A tárgyév folyamán ellátásba került 14 fő, az ellátásból kikerült 12 fő. A szolgáltatás megszűnésének több oka volt: elköltözés a településről, elhalálozás, idősek bentlakásos otthonába való bekerülés, tartós egészségügyi ellátás igénybe vétele, az igénybevételi feltételek megszűnése.
A házi segítségnyújtás igénybevételének kor és nem szerinti megoszlása:

	Életkor
	Férfi (fő)
	Nő (fő)
	Összesen

	18-39 éves
	-
	-
	-

	40-59 éves
	-
	1
	1

	60-64 éves
	1
	-
	1

	65-69 éves
	-
	1
	1

	70-74 éves
	-
	6
	6

	75-79 éves
	2
	6
	8

	80-89 éves
	3
	10
	13

	90 év feletti
	1
	-
	1

	Összesen:
	7
	24
	31


2015. évben az ellátotti szám és a gondozási óraszám alakulása 

	2015.
	ellátottak száma
	lakáson belüli óraszám
	lakáson kívüli óraszám
	összesen

	Január
	30 fő
	269 óra 30 perc
	140 óra 30 perc
	410 óra 


	Február
	29 fő
	276 óra 
	132 óra 30 perc
	408 óra 30 perc


	Március
	30 fő
	303 óra 
	127 óra 45 perc
	430 óra 45 perc


	Április
	29 fő
	235 óra 
	  70 óra 35 perc
	305 óra 35 perc


	Május
	28 fő
	218 óra 30 perc
	  92 óra 30 perc
	311 óra 


	Június
	26 fő
	250 óra 30 perc
	  99 óra 15 perc
	349 óra 45 perc


	Július
	27 fő
	254 óra 30 perc
	  96 óra 30 perc
	351 óra 


	Augusztus
	28 fő
	235 óra 30 perc
	  91 óra 30 perc
	327 óra


	Szeptember
	31 fő
	301 óra 30 perc
	104 óra 15 perc
	405 óra 45 perc


	Október
	31 fő
	276 óra 30 perc
	125 óra 45 perc
	402 óra 15 perc


	November
	31 fő
	312 óra 
	113 óra 45 perc
	425 óra 45 perc


	December
	31 fő
	260 óra
	119 óra 30 perc
	379 óra 30 perc



Az elmúlt évek igénybe vételének összehasonlítása alapján elmondható, hogy csökkent a lakáson kívüli tevékenység óraszáma és nőtt a lakáson végzett tevékenység óraszáma. Folyamatosan nő az ápolást igénylő idősek, betegek száma és láthatóan emelkedett a gondozási szükséglet is.

Térítési díj megfizetésére volt kötelezett: 27 fő, 4 fő számára térítésmentes igénybevétel került megállapításra.
A hátralékrendezéshez kapcsolódóan hozott intézkedéseknek köszönhetően a házi segítségnyújtás esetében folyamatos volt a befizetés. A teljesítéshez legtöbbször elegendő volt az igénybe vevővel vagy a hozzátartozóval való kapcsolatfelvétel. Az elhunyt igénybe vevők nevére kibocsátott számláknak befizetése is folyamatos volt a családok részéről. A kintlévőség teljes mértékben megszüntetésre került!
Idősek nappali ellátása - Idősek Klubja
A 2013. év folyamán létesült új szolgáltatási forma 15 férőhellyel igényelte és kapta meg a működési engedélyt.

A szolgáltatás célja, feladata:

A saját otthonukban élők részére napközbeni tartózkodás, társas kapcsolatok valamint az alapvető higiéniai szükségletek kielégítésének biztosítása.

Az idősek klubja az ellátást igénybe vevők részére szociális, egészségi, mentális állapotuknak megfelelő napi életritmust biztosító, közösségi szolgáltatásokat szervez.

A biztosított szolgáltatások formái:

· szabadidős programok szervezése,

· szükség szerinti ruházat, textília mosása,

· egészségügyi ellátás megszervezése, szakellátásokhoz való hozzájutás segítése,

· ügyintézésben segítségnyújtás,

· mentálhigiénés gondozás,

· tisztálkodási lehetőség biztosítása,

· életvitelre vonatkozó tanácsadás, életvezetés segítése.

A nappali ellátás személyi feltételei:

· 1 fő szociális gondozó – főállásban foglalkoztatott, szociális ápoló gondozó végzettséggel rendelkező személy

A szolgáltatás telephelye: Martfű, Mártírok útja 4.

A szolgáltatás igénybe vétele térítésmentes volt.

2013. év végére a klubba rendszeresen bejáró tagok létszámát sikerült felfejleszteni az engedélyezett 15 főre. 2014-ben és 2015-ben is sikerült fenntartani folyamatosan teljes évben a 15 fős létszámot. 

Fontos szerepe volt az érdeklődés fenntartásában az ellátást igénybe vevők felé való nyitottság, a közös programkialakítás, rendszeres programok beépítése, mint gyógytorna, bibliai délután a katolikus egyházközség közreműködésével, egészségi állapotszint mérése (vércukorszint, vérnyomás), egészséget támogató előadás szervezése.

Az életminőség fenntartása, a mentális és fiziológiai állapot szinten tartása érdekében (esetenként romlásának lassítása érdekében) memória játékokat, kreatív manuális tevékenységeket építettünk be a mindennapok tevékenységei közé.

Ellátottjaink szívesen tartózkodnak klubunkban, melyhez hozzájárult otthonos kialakítása, klimatizáltsága, a gondozónő odaforduló személyisége.

2015. évben a látogatási és eseménynapló alapján aláírással igazolt látogatások számának alakulása

	Hónap
	Látogatások száma

	Január
	94

	Február
	72

	Március
	89

	Április
	77

	Május
	81

	Június
	68

	Július
	64

	Augusztus
	59

	Szeptember
	87

	Október
	101

	November
	93

	December
	69

	Összesen:
	954


A nappali ellátás igénybevételének kor és nem szerinti megoszlása:

	Életkor
	Férfi (fő)
	Nő (fő)
	Összesen

	18-39 éves
	-
	-
	-

	40-59 éves
	-
	-
	-

	60-64 éves
	-
	-
	-

	65-69 éves
	-
	2
	2

	70-74 éves
	-
	2
	2

	75-79 éves
	1
	7
	8

	80-89 éves
	1
	2
	3

	90 év feletti
	-
	-
	-

	Összesen:
	2
	13
	15


Tárgyév folyamán ellátásba került 5 fő, és ellátásból kikerült 5 fő.

Családsegítés
A családsegítés az életvezetési problémákkal, szociális gondokkal küzdő emberek ellátására helyezi a hangsúlyt.

A családsegítő szolgálatok tevékenységi rendszerét az 1993. évi III. törvény (Szociális Törvény) 64. §-a szabályozza. 
A családsegítés célja: 
A településen élő szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése érdekében szolgáltatás nyújtása. 

 A szolgáltatás igénybevétele önkéntes és térítésmentes.
Az egyének és családok életében jelentkező problémák megszüntetése érdekében: 

· Tájékoztatást ad a szociális, családtámogatási és társadalombiztosítási ellátások formáiról, az ellátáshoz való hozzájutás módjáról.

· Szociális, életvezetési és mentálhigiénés tanácsadást nyújt.

· Meghallgatja az egyén, a család panaszát és lehetőség szerint intézkedik annak orvoslása érdekében.

· Családgondozással elősegíti a családban jelentkező krízis, működési zavarok, illetve konfliktusok megoldását.

· Közösségfejlesztő, valamint egyéni és csoportos terápiás programokat szervez.

· Tartós munkanélküliek, fiatal munkanélküliek, az adósságterhekkel és lakhatási problémákkal küzdők, a fogyatékkal élők, a krónikus betegek, a szenvedélybetegek, a pszichiátriai betegek, a kábítószer problémával küzdők illetve egyéb szociálisan rászorult személyek és családtagjaik részére tanácsadást nyújt.
Jelzőrendszer: 

A családok segítése érdekében veszélyeztetettséget és krízishelyzetet észlelő jelzőrendszer is működik. Az intézményektől, szervezetektől és magánszemélyektől kapott jelzés alapján a családsegítő szolgálat feltérképezi az ellátási területen élő szociális és mentálhigiénés problémákkal küzdő családok, személyek körét, és személyesen felkeresve tájékoztatja őket a családsegítés céljáról, tartalmáról.
Speciális szolgáltatások

· Adósságkezelési szolgáltatás (előző évről áthúzódó szolgáltatás)

A szociális törvény értelmében a települési önkormányzat lakhatást segítő adósságkezelési szolgáltatásban részesítheti azt a családot vagy személyt,

· akinek az adóssága meghaladja az ötvenezer forintot, és

· akinek a lakhatási költségek körébe tartozó közüzemi díjtartozása (gáz, áram víz- és csatorna használati valamint szemétszállítás), illetve lakbérhátraléka legalább hat havi, továbbá

· akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 150 %-át, egyedülélő esetén annak 200 %-át,

· közüzemi díjtartozás esetén adósságkezelésbe bevonható hátralék összege 400.000,- Ft.

· hitelintézettel kötött lakáscélú kölcsönszerződésből fennálló hátralék kezelése Ebben az esetben az adósság összege meg kell haladja a 200.000,- Ft-ot, de legfeljebb 800.000,- Ft lehet.

· Az adósságcsökkentési támogatás mértéke az adósság 75%-áig, de legfeljebb 300.000,- Ft összegig, hitelintézettel kötött lakáscélú kölcsönszerződés esetén legfeljebb 600.000,- Ft összegig terjedhet. Az adós által fizetendő összeg a hátralék 25%-a. 

· Az adósságcsökkentési támogatás mellé alanyi jogon lakásfenntartási támogatás is jár. 

· Rendszeres szociális segélyezettekkel való együttműködés (előző évről áthúzódó szolgáltatás)

A szociális törvény alapján a települési önkormányzat helyi rendeletében köteles szabályozni a rendszeres szociális segélyben részesülő aktív korú nem foglalkoztatott személyek együttműködési kötelezettségét az ellátás folyósítása alatt. A rendszeres szociális segély akkor állapítható meg és akkor folyósítható, ha az aktív korúak ellátására jogosult személy együttműködési kötelezettséget vállal a települési önkormányzat által erre kijelölt szervvel. A kijelölt szerv esetünkben a családsegítő szolgálat volt. Az együttműködés keretében a jogosult  

· az együttműködésre kijelölt szervnél kérelmezi a nyilvántartásba vételét,
· a beilleszkedését segítő programban való részvételről írásban megállapodik az együttműködésre kijelölt szervvel, és
· teljesíti a beilleszkedését segítő programban foglaltakat.

Martfű város lakosságszáma: 6583 fő, ebből a 18 év feletti lakosok száma: 5641 fő.
Településünkön 2015-ben a családsegítő szolgáltatás az önkormányzat fenntartásában, Martfű Város Önkormányzata Gyermekjóléti és Szociális Szolgáltató Központ név alatt működött.

A családsegítés helyileg 2013. évtől Martfű, Szent István tér 1. szám alatt, a Polgármesteri Hivatal I. emeletén található.

A családsegítő szolgálat személyi feltételei:
· szakmai vezető – 1 fő főállásban – általános szociális munkás, mentálhigiénés szakember, adósságkezelési tanácsadó és szociális szakvizsgával rendelkező személy – munkaterülete: az alapszolgáltatások szakmai vezetője, családgondozó, adósságkezelési tanácsadó
· 1 fő családgondozó – főállásban foglalkoztatott, szociálpedagógus végzettséggel, teljes munkaidőben – munkaterülete: családgondozó a családsegítés területén, és speciális szolgáltatásként a rendszeres szociális segélyezettekkel való kapcsolattartás és adósságkezelési tanácsadás
· 1 fő szociális segítő – főállásban foglalkoztatott, teljes munkaidőben, de osztott munkakörben, szociális asszisztens végzettséggel – munkaterülete: adósságkezelési tanácsadás és az intézményhez kapcsolódó ügyviteli feladatok ellátása.
A családsegítő szolgálat forgalma az alábbi táblázatok alapján szemléltetve
	A családsegítő szolgálat éves forgalmi adatai

	éves forgalom
	
	526
alkalom

	ebből                    a tárgyévben a szolgálatnál megfordult régi kliensek száma
	105 fő


	ebből                    a tárgyévben a szolgálatnál megfordult új kliensek száma
	78 fő



A szolgáltatást igénybe vevők száma nem és korcsoport szerint (halmozott adat)
	nem, életkor
	18-34
	35-49
	50-61
	62 felett
	összesen

	férfi
	18
	10
	19
	7
	54

	nő
	25
	39
	35
	30
	129

	összesen
	43
	49
	54
	37
	183


A szolgáltatást igénybe vevők gazdasági aktivitás szerint
	gazdasági aktivitás
	fő

	aktív kereső
	45

	álláskereső
	52

	inaktív
	62

	…….ebből nyugdíjas
	49

	eltartott
	24

	összesen
	183


A szolgáltatást igénybe vevők száma a család összetétele szerint
	családi összetétel
	fő

	házastársi(élettársi )kapcs. él 18 év alatti gyermekkel
	40

	házastársi(élettársi)kapcs. él 18 év feletti gyermekkel
	4

	házastársi (élettársi) kapcsolatban él gyermek nélkül
	19

	egy szülő 18 év alatti gyermekkel
	19

	egy szülő 18 év feletti gyermekkel
	2

	egyedül élő
	66

	egyéb (több generációs család)
	33

	összesen
	183


A szolgáltatást igénybe vevők száma iskolai végzettség alapján
	iskolai végzettség
	fő

	általános iskola nyolc osztályánál kevesebb
	4

	általános iskola nyolc osztálya
	82

	szakmunkásképző iskola, szakiskola
	60

	szakközépiskola
	23

	gimnázium
	8

	felsőfokú iskola
	6

	összesen
	183


A szolgáltatást igénybe vevők hozott problémái

	a probléma típusa
	esetek száma

	életviteli
	9

	családi – kapcsolati
	3

	lelki – mentális
	1

	anyagi
	40

	foglalkoztatással kapcsolatos
	3

	egészségkárosodás következménye
	10

	ügyintézéshez segítségkérés
	65

	információkérés
	6

	egyéb
	46

	összesen
	183


Együttműködési megállapodás alapján végzett tevékenység (gondozás):
Családsegítés:
   
 2 fő

Adósságkezelés: 
        22 fő

Rendszeres szociális segélyezett: 
 
   3 fő

Összesen:  
 
 27 fő

Eseti forgalomban megjelentek száma: 156 fő

A bemutatott táblázatokból látható, hogy már nem csak a legalacsonyabb iskolai végzettséggel rendelkező lakosok keresik fel a családsegítő szolgálatot. Igen magas számban jelennek meg mellettük a középfokú végzettségűek.
Legjellemzőbb probléma a településen az ügyintézéshez való segítségkérés mellett az anyagi jellegű problémák. Ezen problémák magukkal hozzák az egyénben a lelki-mentális egyensúly felborulását is másodlagos (segítő beszélgetés során feltárt) problémaként.  Magas számban tapasztalható az álláskeresők megjelenése szolgáltatásunkban, és ezáltal jelen van az ezzel szorosan összefüggő elszegényedés. Évről-évre megállapíthatjuk, hogy mindezek mellett a jövedelemmel rendelkező családok, háztartások sem mérik fel jól fizetőképességüket. 

Hitelt hitelre halmoznak, egyik felvett hitelt a következő felvett hitelből próbálják fizetni. Veszélybe sodorva ezzel saját megélhetésüket, lakhatásukat, a közüzemi szolgáltatások meglétét. Segítségnyújtásaink határai végesek. 

Vannak klienseink, családok, akiknek problémái - lakhatási, életvezetési, megélhetési nehézségek - évek óta elhúzódnak, alig változnak vagy megoldatlanok. Esetükben nehéz a szolgálat eszközeivel megoldást találni.

Problémáik esetleges oka lehet az értékrend változása. Nem feltétlen a számlák kifizetése, hanem az alapmegélhetés biztosítása az elsődleges nagyon sok család esetében.

Tapasztalataink szerint nő azoknak az ügyfeleknek a száma, akik „elvesznek, belevesznek” hivatalos, szolgáltatással kapcsolatos, pénzügyekkel kapcsolatos, teendőikbe, leveleikbe, ügyintézéseikbe Képtelenek képviselni saját ügyeiket, nem látják a sorát saját dolgaiknak. Problémáik ennélfogva halmozottan jelentkeznek.
Az elmúlt évben egyre hangsúlyosabban megnőtt olyan jelzéseknek a száma szolgálatunk felé, amelynek „megoldása” nem tartozik tevékenységi körünkbe ( eszközrendszerünk és hatáskörünk nincs), túl mutat kompetenciánkon. Ezek jellemzően egészségügyi – pszichiátriai – és szenvedélybetegségekkel – különösen alkoholizmus – kapcsolatos, esetlegesen hatósági eszközökkel orvosolható problémák. A kapcsolódó jogi szabályozások nehézkesek, gyakran változóak, alkalmanként joghézagok vannak. Az intézkedések lassúk és sok esetben a kliens sem feltétlen együttműködő (néha önhibáján kívül) a megoldások keresésében, a probléma rendezésében.

Ezekben az esetekben tevőleges segítségnyújtásunk a megfelelő intézményrendszerhez való továbbirányítás. El kell fogadni azt a tényt, hogy segíteni csak azon lehet, aki kéri, igényli a segítséget, és hajlandó is együttműködni a szakemberekkel helyzetének javításán.

Csoporttevékenység
A családsegítő szolgáltatás keretein belül 2 középiskolai csoport számára szerveztünk pályaorientációs tréninget. Összesen 22 fiatal részvételével. A csoporttevékenység hasznosnak bizonyult a fiatalok értékelő visszajelzései alapján. Fontosnak érezzük, hogy a jövőben is folytassuk ez irányú tevékenységünket, esetlegesen kiterjesztve más korcsoportra is.

Adományközvetítés

A gyűjtésből származó használt ruhákat a Mártírok útja 4. I emeleten lévő raktárunkban tároljuk. Fogadunk és közvetítünk használt ruhákat, alkalmanként használati tárgyakat a lakosság számára. Felajánlás esetén közvetítettünk bútort, háztartási gépeket és eszközöket.

Továbbképzések
A segítő szakember eszköze elsősorban saját maga, személyisége, segítő odafordulása és szakmai kompetenciája. Egyre több speciális esettel, egyedi élethelyzettel találjuk szembe magunkat. Az eredményesség és egyáltalán maga a segítségnyújtás sikere sok esetben múlik a megfelelő helyzetfelismerésen, a problémamegoldás eszköztárának meglétén, a kapcsolatrendszerek ismeretén, magán a szakmai tudáson.

A továbbképzési rendszeren belül a meghatározott kreditek teljesítése előírt. A megfelelő helyettesítés és a finanszírozás teljesíthetősége érdekében szükséges ütemezni a képzéseken való részvételt. Az ütemezett képzések költsége az intézmény költségvetésében tervezett módon szerepel. 

Az elmúlt évben ütemezett továbbképzésen 1 fő vett részt a családsegítés területéről, két alkalommal. Támogatást kapott általa az ügyfelekkel való segítő munkához. Az egyik képzés egy konfliktuskezelő tréning volt, a másik pedig családi védőfaktorok alkalmazásának elsajátítása a gyakorlatban.

Gyakorlati terephely
Az intézmény több éve gyakorlati terephelyként szolgál a szociális hivatásra készülő hallgatók számára. Igyekszünk nagy szakmai elhivatottsággal megmutatni az elméleti tudás mellett a gyakorlati alkalmazás, intervenciók lehetőségeit, a szakma szépségeit és esetenként árnyoldalait. A hallgatói vélemények és visszaigazolások fontosak számunkra annak érdekében, hogy innovatív módon szemléljük szakmánkat, más szempontból tekintsük át segítési módszereinket.
Összegzés

A szakmai beszámolóban törekvésként jelent meg, hogy egy szélesebb keresztmetszetben kerüljenek bemutatásra intézményünk szociális tevékenységei. A szolgáltatásaink több esetben kapcsolódnak egymáshoz, szakmai programunk követése szerint szolgáltatásaink egymásra épülőek, nyitottak és átjárhatóak. Az igénybe vevők közül van, aki több szolgáltatásunkban is megjelenik. 

A változó társadalmi környezet okán a klienseknek újabb megküzdési stratégiákra, a szakembereknek változó módszerekre van szüksége a megfelelő empátia és humánum, tolerancia mellett. 

Az intézményben dolgozók feladataikat odaadással, lelkiismeretes emberi odafordulással végezték, végzik. Az intézmény által biztosított szolgáltatásokkal szemben a lakosság bizalommal van. 

Szociális feladatellátásunk folyamatos átrendeződést mutat, fajsúlyosabbá vált az idősekről való gondoskodás a családsegítés igénybe vétele mellett. Az átalakítás részeként összevonásra került a családsegítés és a gyermekjóléti tevékenység, valamint megfogalmazódott az idősekhez kapcsolódó ellátások más fenntartásban való továbbműködtetése. 

A változások ellenére, meghatározóan a szakmaiság megőrzése mellett intézményünkben továbbra is jelen van a komplexitásra, rendszerszemléletre való törekvésünk. 

A körülmények ismeretében az elhivatott működtetés, az elesettekért való tenni akarás még hatványozottabban kell, hogy jelen legyen településünkön. A pénzbeli támogatások csökkenésével hangsúlyosabb szerepet kell, hogy kapjon a célzott támogatás, valamint a személyes gondoskodás biztosítása, és az ehhez szükséges feltételek megteremtése és fenntartása. 










Gonda Lajosné










intézményvezető

BESZÁMOLÓ

Szolnoki Kistérség Többcélú Társulása Gyermekjóléti és Szociális Szolgáltató Központ 2015. évi tevékenységéről Martfű településen

Támogató Szolgálat

I. A feladatellátás személyi tárgyi feltételrendszerének alakulása a 2015. évben

A támogató szolgáltatás célja a fogyatékos személy önrendelkezésen alapuló, önálló életvitelének megkönnyítése, elsődlegesen a lakáson kívüli közszolgáltatások elérésének segítségével, valamint önállóságának megőrzése mellett a lakáson belüli speciális segítségnyújtás biztosítása.

Szolgáltatásaink:

· Személyi segítés:
a mozgatásban, járás gyakoroltatásában, gyógytorna biztosításában; különböző intézményekbe való eljutásban; nem akadálymentes épületbe való bejutásban; épületen belüli közlekedésben; hivatali ügyintézésben, szükséges nyomtatványok kitöltésében: egészségügyi és szociális szolgáltatások igénybevételében; gyógyszerek, gyógyászati segédeszközök beszerzésében; bevásárlásban; egyéb szolgáltatások igénybevételében. Gyermekkorú személyek esetében felügyelet biztosítása otthonukban, illetve igény szerint intézményünkben.

· Szállító szolgálat:

- közszolgáltatásokhoz való hozzáférés biztosítása

- orvoshoz, kórházba való szállítás

- iskolába való eljuttatás stb.

Ügyintézés: A szolgálatnál megtalálhatók az egyes fogyatékossághoz kapcsolódó támogatási formák igénylőlapjai.

Tanácsadások: Elősegítjük a társadalmi beilleszkedést segítő szolgálatokhoz való hozzájutást.

Támogatás szempontjából csak a szociálisan rászorult személyek személyi segítése illetve szállítása számolható el. Szociálisan rászorult a súlyosan fogyatékos személy , akire tekintettel fogyatékossági támogatást vagy vakok személyi járadékát vagy emelet összegű családi pótlékot folyósítanak.

Az elmúlt évek teljesítését a Magyar Államkincstár évente ellenőrizte, melyben kirívó hibát nem talált, visszafizetés nem történt.

Ellátási területünk Rákóczifalva - Rákócziújfalu - Martfű Újszász Zagyvarékas. A szolgálat végleges működési engedéllyel rendelkezik.

Az ehhez szükséges személyi és tárgyi feltételekkel rendelkezünk.

A személyi feltételek:

1  fő szolgálatvezető - Rákóczifalva

2  fő személyi szállító - Rákóczifalva

3  fő személyi segítő - 1 fő Rákóczifalva

1 fő Martfű

1 fő Újszász (1016.10.01-tői 4 órában)

A feladatellátást segítő tárgyi feltételek

A Támogató Szolgálat akadálymentes irodával rendelkezik a központi és a nyitva álló helységek esetében is. Rendelkezünk egy Ford Transit 8+1 személyes kisbusszal, amit akadálymentesítettünk /4+3 pontos rögzítés, rámpa/, így alkalmassá tettük kerekesszék szállítására is. 2012. nyarán egy Suzuki WagonR+ személygépkocsit, 2014. decemberében egy Ford Transit 8+1 személyes gépjárművet vásároltunk, mellekre a megnövekedett és változó szállítási igények kielégítése miatt volt szükség.

III. A szakmai tevékenység:

Intézményünk által nyújtott szolgáltatások körét folyamatosan bővítettük annak érdekében, hogy az ellátási területünkön élő fogyatékossággal élő. szociálisan hátrányos helyzetű emberek önálló életvitelének megtartásához megfelelő segítséghez juthassanak. Feladatellátásunkat a szociális törvény és végrehajtási rendeletek alapján végezzük, részletes leírását a Szakmai Programunk tartalmazza.

Teljesített feladategységek (1 FE 60 vagy 40 perc fogyatékosságtól függően személyi segítésben, 1 FE 5 km szállítás tekintetében)
	Hónapok
	Szem.segítés 30’
	Szem. segítés 40'
	Szállítás
	Összesen

	Január
	416,3333
	9
	263,84
	689,1733

	Február
	409,833
	10,5
	240,44
	660,773

	Március
	444,833
	14,25
	404,96
	864,043

	Április
	415
	12,75
	296,86
	724,61

	Május
	368,5
	12,75
	215,772
	597,022

	Június
	431
	14,25
	255,578
	700,828


	Július
	445,5
	15
	94,8
	555,3

	Augusztus
	388,833
	12,75
	125,82
	527,403

	Szeptember
	369,8333
	24
	391,4
	785,2333

	Október
	283,5
	9,75
	344,22
	637,47

	November
	288,5
	6,75
	243,02
	538,27

	December
	311,5
	4,5
	220,2
	536,2

	Összesen
	4573,1656
	146,25
	3096,91
	7816.3256


Ebből
1. Martfű:
	Hónapok
	Személyi segítés (martfűi lakos)
	Szállítás (martfűi lakos)
	Összesen

	Január
	144,8333
	5,34
	149,6733

	Február
	139,3333
	33,9
	173,2333

	Március
	154,3333
	33,8
	188,1333

	Április
	138,5
	41,32
	179,82

	Május
	120,5
	11,74
	132,24

	Június
	141
	12,58
	153,58

	Július
	145,5
	13,76
	159,26

	Augusztus
	127,3333
	8,2
	135,5333

	Szeptember
	92,3333
	864
	100,9733

	Október
	69
	20,72
	89,72

	November
	69
	26,1
	95,1

	December
	73,5
	0

	73,5


Létszámváltozások (csak szociálisan rászorult személyek tekintetében

	Hónapok
	Martfű

	
	Nyitó
	Fölvett
	Megszűnt
	Záró

	Január
	13
	0
	3
	10

	Február
	10
	1
	0
	11

	Március
	11
	0
	0
	11

	Április
	11
	0
	1
	10

	Május
	10
	0
	0
	10

	Június
	10
	0
	0
	10

	Július
	10
	0
	0
	10

	Augusztus
	10
	0
	0
	10

	Szeptember
	10
	0
	0
	10

	Október
	10
	1
	0
	11

	November
	11
	0
	0
	11

	December
	11
	0
	2
	9

	Összesen
	
	2
	6
	


Ellátottak megoszlása fogyatékossági típus szerint: (csak szociálisan rászorultak)

Értelmi fogyatékosok száma:16 fő / év 

Mozgássérültek száma : 69 fő/év 

Látássérültek száma: 7 fő /év 

Hallássérültek száma: 0 fő/ év 

Autisták száma: 3 fő/ év 
Halmozottan sérültek száma: 0 fő/ év 
Térítési díj (csak szociálisan rászorultak)
Személyi segítés óradíj: 220 Ft 
Szállítási km: 40 Ft /km

IV. Feladatellátással kapcsolatos együttműködések - kapcsolatrendszer

A kötelezően előírt együttműködési rendszeren túl, intézményünk széleskörű kapcsolatokkal rendelkezik az egészségügy, oktatás, képzés, foglalkoztatás, szociális szolgáltatók, érdekvédelmi szervezetek körében.

Jelzőrendszeres Házi Segítségnyújtás

A Szolnoki Kistérség Többcélú Társulása Gyermekjóléti és Szociális Szolgáltató Központ 2007. évtől folyamatosan biztosítja Martfű város területén a jelzőrendszeres házi segítségnyújtást.

A jelzőrendszeres házi segítségnyújtás keretében a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorúak vagy betegek részére a felmerülő krízishelyzetek elhárítása céljából nyújtunk szolgáltatást.

A jelzőrendszeres házi segítségnyújtás keretében biztosítjuk:

· Az ellátott személy segélyhívása esetén az ügyeletes, szakképzett gondozónak a helyszínen történő megjelenését 30 percen belül.

· A segélyhívás okául szolgáló probléma megoldása érdekében szükséges azonnali intézkedések megtételét.

· Szükség esetén további egészségügyi vagy szociális ellátás kezdeményezését.

Az ellátás igénybevétele szempontjából szociálisan rászorultnak tekinthető:

· az egyedül élő 65 év feletti személy,

· az egyedül élő súlyosan fogyatékos vagy pszichiátriai beteg személy,

· a kétszemélyes háztartásban élő 65 év feletti, illetve súlyosan fogyatékos vagy

pszichiátriai beteg személy, ha egészségi állapota indokolja a szolgáltatás folyamatos biztosítását.

Az ellátás igénybevétele önkéntes, az igénylő illetve a törvényes képviselője kérelmére, indítványára történik.

A jelzőrendszeres házi segítségnyújtásért személyi térítési díjat kell fizetni: szociálisan rászorultak esetén: 20 Ft/nap, szociálisan nem rászorultak esetén: 37 Ft /nap.

Az ellátottak száma Martfűn: 14 fő (szociálisan rászorultak)

Ellátottak kor szerinti megoszlása 2015. évben

Férfi

· 75-79 év: 2 fő

· 80-89 év: 1 fő

Nő

· 65- 69 év: 1 fő

· 70- 74 év: 3 fő

· 75-79 év: 2 fő

· 80-89 év: 5 fő

· 90 év felett: 0 fő

Feladatellátás módja:
A szociális szolgáltatást a MULTI ALARM Zrt-vel kötött bérleti szerződésben foglaltak szerint látta el az általa biztosított jelzőrendszerhez szükséges segélyhívó készülékkel és diszpécser szolgálattal. A riasztástól számított 30 percen belül a gépkocsivezető és a gondozónő minden esetben a helyszínre érkezik.

Személyi feltételek:
· 2
fő gépkocsivezető (Rákóczifalva)

· 2 fő szociális gondozó végzettségű gondozónő (Rákóczifalva, Martfű)

· 1 fő koordinátor (Rákóczifalva)

A dolgozók iskolai végzettsége megfelel a jogszabályi előírásoknak.

Szociális rászorultság szerinti megoszlás 2015. évben

1. Egyedülálló 65 év feletti személy: 12 fő

2. Egyedülálló súlyosan fogyatékos személy: 0 fő

3. Kétszemélyes háztartásban élő 55 év feletti személy: 0 fő

4. Kétszemélyes f ázta fásban élő súlyos fogyatékos személy: 2 fő

A szolgáltatás működésének módja:

A jelzőrendszeres készülékkel rendelkező ellátott, szükség és krízishelyzet esetén a testére (nyakba) elhelyezett nyomógombbal aktív kapcsolatot létesít a készüléken keresztül a diszpécser központtal.

A készüléket egyszerű kezelni, csepp és ütésálló testen hordozható. Működéséhez a GSM hálózatot használja ezért fizikai korlátok nélkül bárhová telepíthető, kiküszöbölve ezzel a vezetékes kapcsolatot igénylő jelzőrendszerek kiépítésének korlátait.

Riasztások száma összesen 2015. évben: 39

A valós riasztásokon túl természetesen előfordulnak készülék karbantartási, illetve téves jelzésből adódó intézkedések, amikor a gondozónőnek a helyszínre kell menni. Ilyenkor a gondozónő megbizonyosodik a készülék készenléti állapotáról és a gondozott egészségügyi állapotáról is. Ezek az ,.úgynevezett” téves riasztások teszik ki a jelzések 60%-át.

Készülék nyilvántartás
Napi átlag: 17631:365=48,3 készülék/nap










Holoveczné Sípos Erika










igazgató
Szolnoki Kistérség Többcélú Társulása Szociális Szolgáltató Besenyszögi Központja
Közösségi Szenvedélybeteg Ellátás Meghatározása:

A közösségi ellátások a pszichiátriai, illetve a szenvedélybetegek részére nyújtott alapszolgáltatások, valamint speciálisan a szenvedélybetegek részére nyújtott alacsonyküszöbű szolgáltatás. A közösségi alapellátás keretében biztosítani kell, a lakókörnyezetben történő segítségnyújtás, az önálló életvitel fenntartását, a meglévő készségek, képességek megtartását, illetve fejlesztését, az ellátott folyamatos kontrollálása szakemberek bevonásával, pszicho-szociális rehabilitációt, szociális és mentális gondozás, valamint megkereső programok szervezése az ellátásra szorulók elérése érdekében. Továbbá lehetőség szerint biztosítani kell a szenvedélybetegség által okozott egészségügyi és szociális károk mérsékléséhez szükséges ártalomcsökkentő szolgáltatásokat, valamint az életet veszélyeztető, nehezen kezelhető helyzeteket.

Ellátottak köre:

Elsősorban a saját otthonukban élő, nem akut veszélyeztető állapotú addiktív betegek, akiknek betegsége ambuláns beavatkozás mellett egyensúlyba tartható, és akik életvitelükben illetve szociális helyzetük javításában igényelnek segítséget. 

Tüneteket mutató, de gyógykezelésben nem résztvevő betegek, illetve azok, akik addiktív probléma kialakulása szempontjából veszélyeztetve vannak.

Továbbá a nehezen elérhető szenvedélybetegek, magas kockázatú vagy más, egészségügyi és szociális ellátásokban nem részesülők.

A szenvedélybetegség kezelése nem egyszerű feladat. Sok nehézséget rejt magában. Mivel szenvedélybetegség a tagadás betegsége, így nagyon nehéz a klienseket felkutatni. Sok akadályt gördít továbbá az ellátás folyamatába, hogy az ellátottak gyakran visszaesnek.

A közösségi ellátás célja:

A közösségi ellátásban érték és cél, hogy ne csak maga a szenvedélybeteg, hanem a család, és a hozzátartozók is be legyenek vonva a gondozási folyamatokban, mivel sok esetben a szenvedélybeteg csak a tünethordozója, egy-egy rossz családi működésnek. Továbbá az is cél hogy az ellátásba a közösségi erőforrásokat is igénybe kell venni. Szoros együttműködés szükséges a szociális ellátó rendszerrel.

De a legfontosabb hogy a gondozott szenvedélybeteget újra visszaintegráljuk, és elérjük, hogy a társadalom teljes jogú tagja legyen.

Módszertani alapelvek:

A közösségi ellátás az egészségügyi és szociális ellátórendszer együttműködésével történik. A gondozás a pszicho-szociális rehabilitáció és a tanácsadás minden formáját a szenvedélybeteg otthonában illetve lakókörnyezetében történik. Segítséget nyújt a szenvedélybetegek számára egészségi és pszichés állapotuk javításában. 
További módszerek:

· Szűrés és korai felismerés

· Speciális stratégiák, intervenciók

· Problémaelemzés, problémamegoldás

· Készségfejlesztés

· Pszichoedukáció

· Pszicho-szociális rehabilitáció

Jelenleg 14 településen elérhető a közösségi szenvedélybeteg gondozás. Jelenleg három személy foglalkozik a kliensek gondozásával, 2 fő szociálpedagógus, és 1 fő szociális gondozó. Az intézmény biztosítja az orvosi ellátást, segítségnyújtást. Azonban problémát jelenthet, hogy erre a szakorvosi ellátásra csak Szolnokon van lehetőség. 

Martfűn 2015. évben 4 fő ellátottunk volt. 3 fő férfi, és 1 fő nő. Mind a 4 fő alkoholproblémával. Kor szerinti megoszlásban:

18-29: 1 fő

30-49: 2 fő

60 év feletti: 1 fő

Mivel a szenvedélybetegség feltárása, gondozása nagyon nehéz feladat, így nagyon fontos a szakmai kapcsolattartás, az információáramlás. 










Molnár-Fazekas Nikoletta
Martfűi Polgármesteri Hivatal

Szociális rászorultságtól függő pénzbeli ellátások

2015. március 01. naptól a foglalkoztatást helyettesítő támogatás, az egészségkárosodottak rendszeres szociális segélye, illetve az 5 éven belül nyugdíjkorhatárt betöltők rendszeres szociális segélye átkerült a járáshoz. Ezzel az átszervezéssel egyidejűleg megszűnt a méltányossági közgyógyellátás, a méltányos ápolási díj, a lakásfenntartási támogatás, az adósságkezelés, valamint az önkormányzati segély. Új segélyezési formaként bevezetésre került a települési támogatás, mely a lakhatási támogatást, gyógyszertámogatást, szociális ösztöndíjat, temetési támogatást, krízistámogatást, valamint az eseti támogatást foglalja magában. 
A Művelődési és Szociális Iroda az alábbi ellátási formák megállapításáról, kifizetésének előkészítéséről, annak visszaigényléséről, jogosulatlanul felvett ellátások visszafizetésének elrendeléséről, végrehajtásáról gondoskodott 2015. évben: 
1. Aktív korúak ellátása

· Foglalkoztatást helyettesítő támogatás

· Egészségkárosodottak rendszeres szociális segélye

· Rendszeres szociális segély a nyugdíjkorhatárt 5 éven belül betöltők részére

2. Lakásfenntartási támogatás

· normatív

· alanyi

3. Adósságkezelési támogatás 

4. Szociális ösztöndíj

5. Bursa Hungarica ösztöndíj

6. Önkormányzati segélyek 2015. február 28-ig

7. Köztemetés

8. Személyi térítési díj csökkentése méltányosságból

9. Méltányos közgyógyellátás

10. Méltányos ápolási díj

11. Rendszeres gyermekvédelmi kedvezmény

12. Hátrányos és halmozottan hátrányos helyzet fennállásának megállapítása

13. Települési támogatás

1. Aktív korúak ellátása
Az aktív korúak ellátása a hátrányos munkaerő-piaci helyzetű aktív korú személyek és családjuk részére nyújtott ellátás, mely három ellátási formára tagolódott az elmúlt évben. 

Ezek: 

1. foglalkoztatást helyettesítő támogatás

2. nyugdíj előtt állók rendszeres szociális segélye

3. egészségkárosodottak szociális segélye

Foglalkoztatást helyettesítő támogatásban jegyzői hatáskörben 2015. február 28. napig 71 fő részesült. Továbbra is ugyanaz az ügyfél kör vette igénybe ezen ellátási formát, mint az előző években. Nem változott az a körülmény, hogy közfoglalkoztatáson kívül más munkalehetőséget nem találtak, vagy nem is kerestek a támogatottak. Havi összege a foglalkoztatási támogatásnak több évre visszamenőleg nem emelkedett, 22800.-Ft. 

Azon aktív korú munkanélküli személyek, akik 5 éven belül betöltötték a reájuk irányadó nyugdíjkorhatárt, rendszeres szociális segélyt vehettek igénybe, amennyiben az egyéb jogosultsági feltételeknek megfeleltek. Ez az ellátás hasonlóan az FHT-hez fogyasztási egységgel számolandó jövedelemhatárhoz kötött. Összege változó, mivel itt a család összjövedelme került kiegészítésre. Hivatalunkban mindössze 2 fő részesült ezen ellátási formában a vizsgált időszakban, mindketten egyedülállóként igényelték, így a segélyt havi 25650.-Ft-ban vehették igénybe. 
2015-ben 5 főt részesítettünk egészségkárosodottak rendszeres szociális segélyében. A kör itt is szinte változatlan. Mivel havi összege itt is kiegészítésként működik, 5350.-Ft-tól 36430.-Ft-ig terjedő összegben folyósítottuk. 

2. Lakásfenntartási támogatás
2015. február 28. napig a szociálisan rászoruló háztartások részére a háztartás tagjai által lakott lakás, vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez nyújtott hozzájárulás. Elsősorban természetbeni szociális ellátás formájában, és a lakásfenntartással összefüggő azon rendszeres kiadásokhoz kellett nyújtani, melynek megfizetésének elmaradása és a kérelmező lakhatását a legnagyobb mértékben veszélyeztette. A támogatás jogosultsági feltételnek megfelelő, vagy adósságkezelési szolgáltatásban részesülő személynek volt adható. Ugyanazon lakásra csak egy jogosultnak lehetett megállapítani, függetlenül a lakásban élő személyek és háztartások számától. Lakásfenntartási támogatás normatív alapon megítélhető volt annak a személynek, akinek háztartásában az egy fogyasztási egységre jutó havi jövedelem nem haladta meg a 71.250.-Ft-ot. A támogatás alanyi jogon járt az adósságkezelési szolgáltatásba bevont személyeknek. 2015-ben annak ellenére, hogy 2015. március 01. naptól ez az ellátási forma is megszűnt (ez nem azt jelenti, hogy a már megállapított támogatás nem került a lejáratig érvényben, hiszen a már megállapított lakásfenntartási támogatás „kifutó” támogatásként szinte egész évben folyósításra került) 236 család részére került megállapításra. Itt az adható támogatás függött a család összjövedelmétől, a minimálisan adható összeg 2500.-Ft volt, de előfordult olyan család is, ahol a megállapított összeg elérte a havi 7900.-Ft-ot. 
3. Adósságkezelési szolgáltatás 
Az adósságkezelési szolgáltatás a szociálisan rászorult személyek részére nyújtott, lakhatást segítő ellátás volt. Annak a családnak vagy személynek volt nyújtható az ellátás, akinek az adóssága meghaladta az ötvenezer forintot, és akinek legalább hat havi fennálló tartozása volt. Adósságnak minősült a közüzemi tartozás, a közös költség hátralék, a lakbérhátralék, és a hitelintézettel kötött lakáscélú kölcsönszerződésből, illetve abból átváltott szabad felhasználású kölcsönszerződésből fennálló hátralék. A megállapítás feltétele volt a jogszabályban meghatározott, a háztartásban egy főre eső jövedelemhatár. Az adósságkezelési szolgáltatás előkészítését a Gyermekjóléti és Szociális Szolgáltató Központ végezte. Az adósságkezelési szolgáltatás szabályai 2015. március 1-étől kikerültek a szociális törvényből. Ettől az időponttól kezdődően a támogatás ebben a formában nem állapítható meg a kérelmezők részére. 2015. február 28-a előtt 4 új adósságkezelési szolgáltatás lett megállapítva. 2014-es évről 7 fő maradt, akik 2015. decemberéig futottak ki. Együttműködés hiányában az év folyamán 3 esetben megszüntetésre került sor. 

4. Szociális ösztöndíj
2015. évben e támogatásnak a feltételei lényegesen megváltoztak. 2015. március 1. naptól kikerültek a főiskolai hallgatók, így a korábban 25-30 főt is elérő létszám a 2015/2016-os tanév első félévére már 2 főre csökkent. Ennek a csökkenésnek nem csak a megszorítások voltak az okai, hanem az is, hogy a középiskolás gyerekek tanulmányi eredménye nem érte el a rendeletben meghatározott jó rendűt. A 2014/2015. tanév II. félévében 25 tanuló kapott ösztöndíjat. 7 kérelmező havi 4000.-Ft-os összegben, míg 21 tanuló 5000.Ft-os havi összegben vette igénybe a támogatást. 

5. Bursa Hungarica ösztöndíjpályázat
2015-ben ismét csatlakozott önkormányzatunk a Bursa Hungarica ösztöndíjpályázathoz. Ez a kérelmüket benyújtó diákok tanulmányait havi 5000.-Ft-tal segítette, melyet a főiskolájuk ugyan ennyi összeggel kiegészítve folyósított számukra. A vizsgált időszakban – figyelembe véve az „átnyúló” ösztöndíjakat is – 28 főiskolai hallgatót érintett. 

6. Önkormányzati segély
2015. március 01. naptól ez a segélyezési forma is átalakult, illetve megszűnt. A mindössze 2 hónap időtartam alatt 82 esetben került sor pénzbeli önkormányzati segély megállapítására, 3 esetben természetbeni megállapítására, míg 6 esetben temetési segély megállapítására. 

7. Köztemetés
Amennyiben nincs, vagy nem lelhető fel eltemettetésre köteles személy, vagy fellelhető ugyan, de a temetéséről nem gondoskodik, akkor az elhunyt eltemettetéséről a polgármester, 2015. március 1. naptól a települési önkormányzat képviselő-testülete gondoskodik. 2015-ben 5 esetben kellett elrendelni köztemetést. 4 esetben a hozzátartozók visszafizették a közköltség összegét (100000.-forint), míg egy esetben az Önkormányzat és a Pietas Kft. közötti megállapodás alapján az elhunyt köztemetésének költségét a Pietas Kft. finanszírozta. Köztemetés költségeinek megtérítése alóli mentesítésére nem került sor. 

8. Személyes gondoskodás
Magában foglalta a szociális alapszolgáltatásokat, valamint a szakosított ellátásokat. Az önkormányzat a szociálisan rászorultak részére az alábbi szociális alapszolgáltatásokat biztosította az elmúlt évben:

· családsegítés

· étkeztetés

· házi segítségnyújtás

· támogató szolgáltatás

· nappali ellátás

· jelzőrendszeres házi segítségnyújtás.

Amennyiben a megállapított személyi térítési díj összegének megfizetése a gondozott létbiztonságát veszélyeztette, a térítési díj méltányosságból csökkenthető, vagy elengedhető volt. 2015-ben az Egészségügyi, Foglalkoztatási és Szociális Bizottság 17 esetben döntött étkezés térítési díjának csökkentése mellett, míg házi segítségnyújtás térítési díjának elengedésével vagy csökkentésével 25 személyt támogatott. 

9. Méltányossági közgyógyellátás
2015-ben azok a szociálisan rászoruló személyek igényelhették ezt az ellátást, akiknek havi jövedelme nem haladta meg az öregségi nyugdíj mindenkori legkisebb összegét, egyedülálló esetén annak kétszeresét, és gyógyszerköltségük meghaladta annak 20 %-át. Mivel 2015. március 1. naptól ez a támogatási forma megszűnt, mindössze egy személy számára került megállapításra a vizsgált időszakban. 

10. Méltányos Ápolási díj
Az ápolási díj a tartósan gondozásra szoruló személy ápolását ellátó nagykorú hozzátartozó részére biztosított anyagi támogatás. Az ápolási díj megállapítása történhetett alanyi jogon, vagy méltányossági alapon. Alanyi jogú ápolási díjjal kapcsolatos ügyeiket a lakosok a Járási hivatalnál intézhetik 2013. január 1-je óta. Magyarország 2015. évi központi költségvetésének megalapozásáról szóló 2014. évi XCIX. törvénnyel a méltányos ápolási díjat 2015. február 28. napjával megszüntette. A 2015. február 28. nap előtt illetve a 2014. december 31-e előtt megállapított méltányos ápolási díjat a soros felülvizsgálatkor kell megszüntetni. A soros felülvizsgálatot 2 évente kell elvégezni. 2015. február 28. előtt 1 személynél továbbfolyósításra került sor, amelynek felülvizsgálata 2017. január hónapban lesz esedékes. Az év folyamán 13 személynél felülvizsgálatot követő megszüntetésre került sor. Így a 25 fő jogosultból 12 maradt 2015. decemberére. Ellátásuk összege bruttó 23.600.-Ft. 
11/1. Hátrányos helyzet megállapítása

Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

a) a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,

b) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,

c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

11/2. Halmozottan hátrányos helyzetű

a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az a)-c) pontjaiban meghatározott körülmények közül legalább kettő fennáll
A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre – külön döntésben, a rendszeres gyermekvédelmi kedvezményre való jogosultsággal egyező időtartamra – megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.
A hátrányos vagy halmozottan hátrányos helyzet fennállásának megállapítása a rendszeres gyermekvédelmi kedvezményre való jogosultság megállapítását követően is kérelmezhető. Ebben az esetben a meghatározott feltételek fennállását a kérelem benyújtásának időpontjára vonatkozólag kell vizsgálni, valamint a hátrányos és halmozottan hátrányos helyzet a kérelem benyújtásának napjától a fennálló rendszeres gyermekvédelmi kedvezmény időtartamára állapítható meg.

Az értékelési időszakban hátrányos helyzetről 17 esetben, míg halmozottan hátrányos helyzetről 13 esetben született megállapítást elrendelő döntés. 

12. Települési támogatás
A megszűnt illetve járási hatáskörbe átkerült ellátások zömét állami finanszírozás mellett folyósítottuk (teljesség igénye nélkül: aktív korúak ellátása, lakásfenntartási támogatás, méltányos közgyógyellátás, adósságkezelési szolgáltatás). A 2015. március 1. naptól átalakuló segélyezést teljes mértékben az önkormányzatok terhére megállapítható segélyezéssé alakították át, úgynevezett települési támogatásként. 

Martfű Város Önkormányzata Képviselő-testületének a települési támogatásról szóló 3/2015.(II.27.) önkormányzati rendelete szabályozza a települési támogatás formáit és feltételeit. Önkormányzatunk az alábbi települési támogatás formáit vezette be 2015. március 1. naptól: 
1. lakhatási támogatás

2. gyógyszertámogatás

3. szociális ösztöndíj

4. temetési támogatás

5. krízistámogatás

6. eseti támogatás

7. köztemetés költségeinek megtérítése alóli mentesítés 

Az alábbi táblázat tükrözi az egyes támogatási formák megoszlását a felhasználás célját figyelembe véve:
	sorszám
	jogcím
	fő
	egyszeri alkalom
	havi rendszerességű kifizetés

	1
	rendkívüli települési támogatásban részesülő
	305
	305
	0

	2
	lakhatáshoz kapcsolódó rendszeres kiadások viseléséhez nyújtott támogatásban részesülő
	119
	0
	119

	3
	18. életévét betöltött tartósan beteg hozzátartozójának az ápolását, gondozását végző személy részére nyújtott támogatásban részesülő
	1
	1
	0

	4
	gyógyszerkiadások viseléséhez nyújtott támogatásban részesülő
	16
	2
	14

	5
	lakhatási kiadásokhoz kapcsolódó hátralékot felhalmozó személyek számára nyújtott 28támogatás
	1
	1
	0

	6
	egyéb jogcímen biztosított települési támogatás
	28
	1
	27


Mint az a fenti táblázatból is kitűnik, önkormányzatunk nagy hangsúlyt fektet arra, hogy a szociális hátrányokkal élő rászoruló családokat minél hatékonyabban és minél szélesebb körben támogassa. A rendelet megalkotásánál igyekeztünk figyelembe venni a korábbi támogatási formák megállapítása során szerzett tapasztalatokat és adatokat, ugyanakkor azt is figyelembe kellett venni, hogy mindezt saját erőből kell finanszírozni, állami támogatás nélkül, ami nagy terhet jelent az önkormányzatnak. 

Lakhatási támogatás
E támogatási forma a szociálisan rászorult személyeknek az általuk lakott lakás rendszeres fenntartási költségeinek viseléséhez nyújtott támogatási forma, melyet kizárólag természetbeni ellátás formájában nyújtja az önkormányzat akként, hogy a megállapított – egységesen 3000.-Ft/hó – ellátást valamely, az ügyfél által megjelölt közüzemnek utaljuk. Kivétel ez alól, ha a kérelmező önkormányzati bérlakásban él, mert akkor a lakhatási támogatást elsősorban az önkormányzati lakás bérleti díjának csökkentéséhez kell nyújtani. 2015. március 1. naptól december 31. napig 120 család részesült lakhatási támogatásban. 

Gyógyszertámogatás
A képviselő-testület gyógyszertámogatás formájában települési támogatást nyújt a szociálisan rászorult azon személyek részére, akik közgyógyellátásra nem jogosultak, de egészségi állapotuk, betegségük miatt rendszeres gyógyszerszedésre szorulnak, és családjukban az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át, egyedül élő esetében 300 %-át, és havi rendszeres gyógyszerköltsége a család egy főre eső havi jövedelmének 20 %-át meghaladja. A gyógyszertámogatást közvetlenül a kérelmező által megjelölt gyógyszertárnak utaljuk, maximális havi összege 4000.-Ft. A vizsgált időszakban 14 személy részesült e támogatási formában. Közöttük 2 gyermek is. 

Temetési támogatás
Temetési támogatás formájában rendkívüli települési támogatás állapítható meg annak a martfűi lakcímmel rendelkező személynek, aki a meghalt személy eltemettetéséről gondoskodott és a temetési költségek viselése saját, illetve családja létfenntartását veszélyezteti, és családjában az egy főre eső havi jövedelem az öregségi nyugdíj mindenkori legkisebb összegének 250 %-át nem haladja meg. 2015-ben 11 kérelmező részesült temetési támogatásban, melynek összege az egy főre jutó havi jövedelem mérlegelése után került megállapításra, általában 20-25 ezer forint összegben. 

Krízistámogatás
Ez a támogatási forma válsághelyzetben lévő várandós anya gyermekének megtartása, a gyermek fogadásának előkészítése, a nevelésbe vett gyermek családjával való kapcsolattartás biztosítása, a gyermek családba való visszakerülésének elősegítése érdekében, vagy akinek Martfű közigazgatási területén lévő ingatlanát elemi kár (tűz, robbanás, belvíz, árvíz) éri, és az ingatlan tulajdonosa, haszonélvezője, használója, önkormányzati lakás esetében bérlője részére nyújtható támogatás. A vizsgált időszakban 2 kérelem érkezett, azonban mindkét esetben elutasításra került, mivel nem a jogszabályban meghatározott célra kívánták fordítani. 

Eseti támogatás
Eseti támogatás formájában rendkívüli települési támogatás állapítható meg annak a személynek, aki vagy akinek a családja önhibáján kívül átmenetileg létfenntartási gondokkal küzd. Eseti támogatásban egy naptári éven belül ugyanazon személy vagy család legfeljebb 4 alkalommal és az öregségi nyugdíj mindenkori legkisebb összegének háromszorosáig részesíthető. 

2015. március 1-jén a rendeletünk még nem engedte méltányosság gyakorlását, ezért több elutasítás is született. Emiatt került a rendelet e része módosításra, így az átmenetileg valóban súlyos helyzetbe kerülő családok támogatása megoldottabbá vált. 

Ez a támogatási forma érinti a legtöbb családot. 2015-ben 374 alkalommal került megállapításra eseti támogatás. 

Köztemetés költségeinek megtérítése alóli mentesítés
A temetőkről és a temetkezésekről szőlő 1999. évi XLIII. Törvény, a végrehajtására kiadott 145/1999. (X.01.) Korm. rendelet, valamint Martfű Város Önkormányzata Képviselő-testületének Polgármesteri Hivatala, mint temetőfenntartó, másrészről a PIETAS Temetkezési Kft., mint temető üzemeltető között a martfűi régi és új köztemető üzemeltetése tárgyában kötött kegyeleti közszolgáltatási szerződés alapján temető üzemeltető térítésmentesen lebonyolítja a temető fenntartója – az Szt. alapján – háruló, Martfű városában elhunytak közköltségen történő eltemetését. A felek a köztemetés piaci értékét a KSH által kiadott előző évi fogyasztói árnövekedés mértékével megemelt bekerülési költségben határozzák meg.  A közköltségen történő temetés – köztemetése elrendelő határozat alapján – temető fenntartó által arra kijelölt, díjtalanul átengedett sírhelyébe történik, kivéve, ha a temetésre kötelezettnek a martfűi temetőben lévő sírhely felett érvényes rendelkezési joga van. 
Tekintettel e megállapodásban foglaltakra, köztemetés költségének megtérítése alóli mentesítésre nem került sor. 

Szász Éva

jegyző

Martfűi Civil Kerekasztal 2015. évi szociális tevékenységéről
A Martfűi Civil Kerekasztalhoz tartozó – a témához legjobban illeszkedő – egyesületek vezetőinek tapasztalatai tagjaik szociális helyzetéről és az egyesületek tevékenysége e témában. Készült Martfű Város jegyzője részére.

Az anyag elkészítésébe bevont civilszervezetek:


Jóreménység Klub Egyesület


Martfűi Mozgássérültek Egyesülete

Martfűi Városi Nyugdíjas Klub

Martfűi Kossuth úti Nyugdíjas Klub Egyesület

Máltai Szeretetszolgálat Egyesület Martfűi Csoportja

Az anyag első fele általános tapasztalatokat, javaslatokat tartalmaz, míg a másik fele egyes egyesületek konkrét – e témához tartozó – tevékenységét mutatja be.

Az egyesületek szociális tevékenységéről.

A megkérdezett egyesületek vezetői továbbra is úgy gondolják, hogy ők konkrét szociális tevékenységet nem végeznek. A különböző szűréseket, vizsgálatok megszervezését, torna- és jógaórák megtartását, az egészséggel kapcsolatos eszközök kölcsönzését az egészségmegőrzés témájába sorolják.

Azok az egyesületeken belül nyújtott eseti támogatások pedig, (Jótékonysági vásár bevételéből szakszervezeti segély, személyes alkalmak kori ajándékok) inkább gesztus értékűek, mint problémamegoldók.

Legjelentősebbnek a személyes kapcsolattartást, a látogatásokat, az egymásra figyelést lehet mondani.

Az egyesületi tagok szociális helyzetéről.

Az egyesületek vezetősége továbbra sem vezet nyilvántartást tagjai anyagi helyzetéről, bevételeiről, kiadásairól.

A tavalyi beszámolóhoz képest nincsenek komoly változások. Pl. az egyesületek vezetőségének csak beszélgetések, a személyes látogatások révén van rálátása arra, hogy melyik tag milyen anyagi helyzetben él. Egyrészt, mert a nyugdíjak nagysága nem minden esetben mérvadó (esetlegesen a családok támogatásai felülírják azt), ill. azért, mert a lakosok zömében van egy nagyfokú szemérmesség ebben a témában. Inkább maguk próbálják megoldani a saját problémájukat, mint hogy támogatásért, segélyért folyamodjanak. 

Egyedül a Mozgássérültek Egyesületénél tapasztalták azt, hogy a fent említett magatartást azok adják fel, és igényelnek különféle segélyeket, akiknél a problémák halmozottan jelentkeznek. Tehát, a magas kor, az alacsony nyugdíj, a családi támogatás hiányán túl, még olyan betegségekkel, rokkantsággal élnek, amelyek a megélhetésen kívül további anyagi terheket jelentenek. Ezeknél a személyeknél több oldalról is meghatározó az egyesülethez tartozás. Sokan itt hallanak a lehetséges önkormányzati támogatásokról, segélyekről, sok esetben ott segítenek (zömmel a vezető) kitölteni a beadandó kérelmeket, amelyek pontos elkészítése komoly gondot okoz sokuknak, ami pedig alapvető feltétele a szükséges papírok beadásának. 

Ezért is merült fel ismételten az az igény, hogy a város szociális támogatási módjait nagyon egyszerű, számszerűsítetten kidolgozott formában a rendelkezésükre kellene bocsájtani. Úgy közérthetőbben tudnák a tagságot azokról tájékoztatni. Ezt még abban az esetben is meg kellene tenni, hogy a megvalósítása esetén érezhetően nőne a segélyeket- és támogatásokat igénylők száma, mert jelenleg sokan nem ismerik a lehetőségeiket. 

A 2015-ben készült beszámoló részletei ebben az évben is érvényesek, nem kerülnek most megismétlésre, csak a leghangsúlyosabbak.

Legtöbb egyedül élő idős ember újból a jelzőrendszeres házi segítségnyújtást kéri.

Sokan aggódnak amiatt, hogy nem tudnak – esetleges rosszullétük esetén – segítséget kérni. 

Másik kiemelhető igény a házi segítségnyújtás ügye.

Ez két csoportban jelenik meg: 

egészségügyi témákban: pl. sebkezelés, gyógyszeradagolás, injekciók beadása.

mindennapi élethez kapcsolódó témákban: 

Ez egyaránt érvényes a társasházakban élőkre – akik - ha emeleten laknak - lakáshoz kötöttekké válnak, ill. a kertes házban élőkre is, mert a magas lábazatok miatt kialakított lépcsőkön nem tudnak biztonságosan közlekedni. Ezért pl. a bevásárlás, orvoshoz eljutás, hó seprés, utcafront-, kert rendben tartása, stb. munkáknál segítségre szorulnak.  

Azzal minden egyesületi vezető tisztában van, hogy a jövőben – a már bevezetett és a várható változások miatt - a szociális helyzet még nehezebb lesz, egyre többen kikerülnek a különböző ellátó rendszerekből, egyre több rászoruló lesz a - erre a szakágra - fokozatosan csökkenő anyagi keretre.

A témához kapcsolódó egyesületek ez irányú tevékenysége:

Jóreménység Egyesület:

Ez az egyesület nyújtja legtöbbet tagjainak, és a hozzájuk kapcsolódóknak. Az Önkormányzattól két szűréshez kaptak anyagi segítséget (300.000 Ft). Egy részét méhnyak rákszűrésre (30 tag), míg a többit zöld hályog szűrésre (80 fő: tagok és azok kapcsolatai) fordítják. A tagok rehabilitációjára költik (gyógyfürdő látogatás) az 1 %-ból kapott összeget is. Összejöveteleiken -, vagy szükség szerint - a tagoknak vérnyomás-, és vércukormérést tudnak végezni. Nyitott rendezvényük az Európa Donna programhoz való csatlakozás keretében zajlik. Előadásokkal, szaktanácsadással segítik a lakosságot, valamint a figyelemfelhívó sétájukra, és kerékpározásukra várnak mindenkit. Kapcsolatban állnak a Rákbetegek Szövetségével, melynek révén Béres cseppeket osztanak beteg tagjaiknak.

Kossuth Nyugdíjas Klub:

Az új vezetővel bővültek az egyesület „segítő” lehetőségei: személyautóval orvoshoz, kivizsgálásokra, sőt a rendezvényeikre is el tudják vinni a rászoruló tagtársaikat. Fizikai segítséget is nyújtanak azoknak, akik családon belül nem tudják megoldani a problémájukat: tűzifa összevágás, behordás, gyümölcsszedés. Krónikus beteg tagtársaikkal rendszeresen tartják a kapcsolatot, látogatják őket, akinek nincs – gyümölcsöt visznek.

Városi Nyugdíjas Egyesület:

Évek óta állandó programokkal segítik tagjaikat, sőt nyitott eseményeik is vannak. Pl. vérnyomás- és vércukormérésre meghatározott napokon várják tagjaikat és kívülállókat egyaránt. Alkalmanként általában 23-25 fő jelenik meg. Népszerű a heti kétszeri torna- és jógaórájuk is (12-15 fő), amelyeket szintén bárki látogathatja. A nehezebb anyagi helyzetben lévő tagtársaikat – saját lehetőségeikhez-, és külső támogatásból – igyekeznek szerényen segíteni (Jótékonysági vásár bevétele, szakszervezeti segély, Bunge). Rendszeresen látogatják a beteg egyesületi tagokat, de közösen ünnepelnek is. Nem feledkeznek meg egymásról a nehéz helyzetben sem (kegyeleti megemlékezés)

Mozgássérültek Egyesülete:

Szociális téren a legproblémásabb egyesület. Itt vannak a legidősebbek, legtöbb fizikai- és anyagi problémával élők. Ettől függetlenül összetartóak, évente rendeznek nagyszabású összejövetelt, egyesek közösen kirándulni járnak. Vezetőjük kapcsolódik a megyei-, ill. országos mozgássérült szervezetekhez, ezáltal számos lehetőséget meg tud ragadni, amelyet a tagságra fordít. Elsősorban tartós élelmiszer csomagokkal segítik a rászorulókat. De sokat jelent a beteglátogatás (sok esetben a kevésbé beteg látogatja a súlyosabb beteget), a kirándulásokról szóló élménybeszámolók, stb. Vezetőjük szívesen elmondja/elmondaná véleményét, javaslatait a város e témában dolgozó szakembereinek. 

Külön fejezetben foglalkozott az előző anyag a Máltai Szeretetszolgálat Martfűi Csoportja által támogatott martfűi lakosokról, azok szociális helyzetéről. Erről egy átfogó beszámoló jelent meg az év márciusában is, tehát itt nem kerül ismertetésre. Annyit azonban meg kell jegyezni, hogy tevékenységüknek nagy szerepe van a rászorulók között. Sokukban ez a szervezet tartja a „lelket”. Az adományokért jelentkezők nagy része nagyon rászoruló, elesett, beteg személy. Az azonban elgondolkodtatja az embert, hogy a magabíró, még fiatal, adományért jelentkező munkanélküli „viszonzásként” miért nem veszi ki részét a városban végezhető önkéntes munkából. Szerencsére egyre többen vannak olyanok is, akik adományikkal „éltetik” a máltaiakat, ill. akik üzemeltetik a szervezetet. 

A többi egyesület, alapítvány más jellegű tevékenységet végez a városban, munkájuk nem kapcsolódik a témához.

A fenti egyesületi vezetők írásos, és szóbeli tájékoztatása alapján összeállította:

Vinczéné Balogh Magdolna

Civil Kerekasztal vezető

a Máltai Szeretetszolgálat Martfűi Önkéntes Csoportjának 2015.évi tevékenységéről
Amikor 2013-ban megalapítottam a szolgálatot, azt gondoltam kb. 50 család lesz majd, aki felkeres bennünket, és ennyi emberrel tudunk is alaposabban foglalkozni. Lesz idő megismerni őket, körülményeiket, gondjaikat, és folyamatos támogatást, segítséget is tudunk részükre nyújtani. Igényeik szerint. Tudjuk, hogy minden családnál más a gond, a szűkös anyagiak mellett számtalan területen küszködnek súlyos nehézségekkel. Segítségre szorulnak. Településünkön is bizony sok olyan ember van, aki már dolgozni alig tud, beteg, idős, nem jár sehová. Nincs kivel beszélgetnie, nincs kitől tanácsot kérnie, nem kérdezi meg tőle senki, hogy hogy érzi magát? Szomorúan látom, hogy a környezet gyorsan kirekeszti azokat, aki terhet jelentenek, akikkel baj van, akik törődést igényelnének. Bátran kijelenthetem, nálunk otthonra találnak Ők, itt, a Szeretetházban. Lehet, hogy csak egy órácskára, de amíg ott vannak, megtapasztalhatják, hogy most ők a fontosak, ők vannak a figyelem középpontjában. Bátran elmondhatják gondjukat-bajukat, nem kell szégyenkezniük. Elfogadó szeretettel fordulnak feléjük. Reménykedhetnek a segítségben.

A tervezett létszámot mára jócskán meghaladtuk, jelenleg 280 család jár hozzánk, állandó kapcsolatban vagyunk velük. Van, aki rendszeresen jön, hetente, havonta, van, aki csak ritkán. Vannak közöttük fiatalok, nagycsaládosok, idős emberek egyaránt. Nem csak városunkból, hanem a környékről is fogadunk családokat, előzetes megbeszélés alapján. Negyven körüli a vidéki patronált családok száma. Levélben, telefonon, a Máltai Központon keresztül, illetve a környékbeli Családsegítő szolgálaton keresztül keresnek meg bennünket. Nem tudunk mindenkit fogadni, óriási az igény, több száz jelentkező van.
A jelenlegi magas létszám már nagyon nagy feladatot jelent számunkra! Rengeteg munkát annak érdekében, hogy tele legyenek a polcok, tudjunk adni megfelelő holmikat. Nem csak ruházati termékeket kérnek, egyre nagyobb az igény a bútorokra, háztartási gépekre, ezért folyamatosan kell felkutatnunk olyan családokat, akik szívesen átadják nekünk ezeket használaton kívüli holmikat. A kérések ugyanis csak jönnek, jönnek. Kályha kellene, bútor, rollátor, kerekes szék, sok-sok nélkülözhetetlen, szükséges holmi.
Nagy örömünkre a megnövekedett számú kérésekkel egyidejűleg növekedik az adományozási kedv is. Sok olyan családdal ismerkedtünk meg az idők folyamán, akik most már rendszeresen segítenek, mindennel, amivel csak tudnak. Remek minőségű ruhaneműkkel, iskolaszerekkel, játékokkal, különféle háztartási eszközökkel. Egyre nagyobb az igény a rászorulói körben a különféle gyógyászati segédeszközökre, a váratlan súlyos betegség sok nehézséget okoz, a gondozó, a gyógyszerek mellett szükség van olyan eszközökre, amik nehezen beszerezhetőek, drágák, nem tudják azokat megfizetni. A központból sok mindent be tudunk szerezni, ez nagyon nagy segítség.
Megfigyelhető, hogy egyre többen jönnek segítséget kérni a hivatalos ügyeik intézéséhez, ügyes-bajos dolgok megoldásához, nagyfokú a tájékozatlanság, nem tudják hol, mit, hogyan kell elintézniük. Nem tudják érvényesíteni jogaikat, kihasználni a lehetőségeiket, kiváltképp az egyedülállóak szenvednek a tanácstalanságtól, a magányosságtól. Sokszor látjuk, hogy számtalan esetben hiába van család, nincs igazi kapcsolat egymás között, jellemző a családtagok közömbössége, nemtörődömsége a másik irányába.
Jelenleg 13 fővel működtetjük a szolgálatot. A hét minden napján dolgozunk, különböző időtartammal, minden napra jut munka bőven. A szokásos csomagolás, pakolás, válogatás, takarítási munkák mellett a szerdai napokon elsősorban adományosztást, és a lakossági adományok fogadását végezzünk. Kedden tartjuk a „Kézzel, szívvel, szeretettel” kézműves foglalkozásunkat, melynek keretében különféle kézimunkákat készítünk, melynek bevételéből tudunk élelmiszert venni a rászorulóknak. Csütörtökön van a „Szeretet klub” foglalkozása, mely alkalommal speciális személyes problémák, lelki gondok megoldásában segítünk, egyedi megkeresés alapján. Spontán beszélgetéseket folytatunk egymás között, a máltai tagok lelki gondozása is ekkor történik, szakember segítségével. Pénteki napokon a környékbeliek segítése folyik, közvetlenül családoknak, illetve Önkormányzatok Családsegítő Szervezeteinek készítünk nagymennyiségű ruhanemű szállítmányokat, melyeket ők szállítanak el és osztanak ki saját szervezésükben. Az adminisztrációs munkákat, a levelezést, a szervezést, én végzem napi rendszerességgel. 
Jó érzés, hogy általában tudtunk élelmiszert is adni a legnehezebb helyzetben lévő családoknak. Nagy szükség is van rá! Tartós élelmiszert, lisztet, cukrot, tésztát, olajat, bébiételt. Húsvétkor 25 rendszeresen hozzánk járó családnak tudtunk adni jelentős értékű élelmiszercsomagot is a kézműves szakkörünk által készített adományok jóvoltából. A szakkörben 9 melegszívű asszony munkálkodott azon, hogy segítsen másokat. 
Sokan voltak olyanok, akik munkájukkal, eszközeikkel segítettek. Megjavították az elromlott háztartási gépeket, fizetséget nem várva érte. Volt, aki a fuvarozást végezte, saját járművével, saját költségére, precízen, nagy gondossággal. Volt, aki a nehezebb fizikai munkákban segített, a cipekedésben, rakodásban. Mindig van munka bőven!
Részt vettünk tavaly is a városi rendezvényeken, Május elsején, Egészségnapon, Jótékonysági vásáron, más kulturális rendezvényeken. Szeretnénk a későbbiekben is ezeken a programokon bemutatkozni, megismertetni szolgálatunkat az emberekkel, és keressük azokat is, akiknél elkél a segítség. 
Az év folyamán folyamatosan támogattuk a környékbeli települések Családsegítő Szervezeteit, Kissebségi Önkormányzatait is lehetőségeink szerint. Ruhaneműket tudtunk adni több alkalommal Cibakházának, Tiszaföldvárnak, Öcsödnek, Kőteleknek. Nagy örömmel fogadták ezt.
Az év végi időszakban, decemberben, kiemelt feladatunk volt az élelmiszergyűjtő akció megszervezése. A SPAR áruházban az „ADNI ÖRÖM” akció immár hagyománnyá vált, harmadik éve került rá sor. A helyi középiskola diákjai is segítették munkánkat. Hat napon keresztül önkénteseink kérték, várták és fogadták az adományokat. Kérésünk meghallgatásra talált! Nagy számban érkeztek a felajánlások, örömmel, készségesen segítettek az emberek. Meghaladva az előző évi mennyiséget, most 1.222 kg-ot sikerült összegyűjteni! Ez a mennyiség tartalmazza az áruházban gyűjtött élelem mellett magánszemélyek adományait is, például volt, aki 90 kg rizs hozott nekünk be a Házba. Ismételten kaptunk étolajat is a Bunge Zrt-től. Összesen 368 kg lisztet, 220 kg cukrot, 124 kg rizst, 246 csomag tésztát, 145 db konzervet, 142 liter olajat gyűjtöttünk, ezek mellett sokféle édességet, kekszet, csokoládét, befőttet, gyümölcsöt, üdítőt. A Máltai központból száraztésztát, bébiételt, vitaminokat, zacskós leveseket, illetve sokféle vadonatúj, jó minőségű gyermekruhát, nadrágokat, dzsekiket kaptunk. A karácsonyi csomagok nagy részét kiszállítottuk az otthonokba, melyben nagy segítséget nyújtottak a nemrég alakult Martfűi Ifjúsági Csoport, a MICS tagjai is. Minden élelmiszer csomagba jutott liszt, cukor, rizs, tészta, olaj, keksz, édesség, szaloncukor, beigli, és sok egyéb finomság, a család létszámának megfelelően. Annyi tartalékkészletet hagytunk csak meg, amiből az év elején tudunk adni folyamatosan azoknak, akik erre rászorulnak. Bizony, sok embernek kell megélnie 20 ezer-50 ezer Ft-ig terjedő összegű juttatásból. El lehet képzelni mire jut ebből?
Az év elején, január 9-én megtartottuk az éves közgyűlésünket, melyen értékeltük az elmúlt évben elért eredményeinket. Meghatároztuk az előttünk álló feladatokat, keressük a lehetőségeket, utakat, amivel jobbá, hatékonyabbá tudjuk tenni a szolgálatunkat. Kijelöltük a programokat, a legfontosabb célokat, vállalásokat. 
Ebben az évben, 2016-ban, az ősz folyamán valószínűleg sikerül a Magyar Máltai Szeretetszolgálat Egyesület hivatalos tagjai sorába belépni, mert teljesítettük a belépés kötelező feltételeit. Az egyesületi tagság lehetőséget ad majd csoportunk önkénteseinek szakmai képzések elvégzésére, tanfolyamok végzésére, ezen kívül nagyobb máltai rendezvények, konferenciák látogatására, illetve országos pályázatokon való részvételre.
Erre az évre az internet szolgáltatás bevezetése volt az egyik legfontosabb technikai fejlesztési célunk a Szeretetházban, mely meg is valósult immár. Egy martfűi lakos adományozott egy komplett számítógépet, a Máltai Központ biztosítja a szolgáltatás anyagi hátterét, így hatékonyabban tudunk segíteni az álláskeresésben, a rászorulók hivatalos ügyeinek intézésében. 

Vass Éva

MMSZ Martfűi Önkéntes Csoportjának vezetője

Kérem a képviselő-testületet a beszámoló megtárgyalására és elfogadására. 

HATÁROZATI JAVASLAT:

…/2016.(…...) határozat

Martfű város szociális helyzetéről szóló beszámoló elfogadásáról
1.
Martfű Város Önkormányzatának Képviselő-testülete megtárgyalta Martfű Város szociális helyzetéről szóló beszámolót, melyet a határozat melléklete szerint elfogad.
2.
A Képviselő-testület elismerését és köszönetét fejezi ki minden szociális területen dolgozónak, lelkiismeretes és odaadó munkájáért.
Martfű, 2016. szeptember 20.

